Unmengen Methan lagern vor US-Westküste.jpg (80.93 KiB) Viewed 6266 times
magnetgenerator.JPG (21.81 KiB) Viewed 6226 times
Elektronenmikroskop-Bilder werden bunt.jpg (42.94 KiB) Viewed 6198 times Plaasmoorde!!!!! Farm Murders!!!!! - Page 236 - Stormfront
Page 236 of 673 « First < 136 186 222 223 224 225 226 227 228 229 230 231 232 233 234 235 236 237 238 239 240 241 242 243 244 245 246 247 248 249 250 286 336 > Last »
04-02-2008, 05:30 AM #2351
Vrou gee glo geboorte tydens haar ontvoering; baba vermis
’n Vrou van Germiston wat verlede week ontvoer is terwyl sy hoogswanger was, se babaseun aan wie sy glo tydens haar ontvoering geboorte gegee het, is deur haar ontvoerders gesteel.
Me. Michelle van Zyl (25) van Primrose, wat verlede week Woensdag vermoedelik deur drie wit Afrikaanssprekende mans ontvoer is, het iewers tydens haar ontvoering aan dié seun geboorte gegee. Sy is eergisteraand in Robertsstraat tussen Kensington en Fairview, Johannesburg, vrygelaat, nadat haar ontvoerders haar familie glo per SMS ingelig het dat hulle haar moet kom oplaai. Dit is nie seker wanneer sy geboorte gegee het nie.
Volgens mnr. Cedric Jacobs, Van Zyl se stiefpa, het hy en sy vrou, me. Dolores Schmidt, teen omstreeks 23:20 eergisteraand die volgende SMS ontvang: “Your family member has been dropped off in Johannesburg. She had something that I wanted, now she has nothing.”
Jacobs-hulle het op die boodskap gereageer en gevra waar Van Zyl afgelaai is.
Hulle het toe ’n tweede SMS om 23:34 ontvang waarin Van Zyl se ontvoerders geskryf het dat hulle haar naby ’n kerk in Fairview afgelaai het.
Jacobs, sy vrou en twee van haar neefs het in drie motors na Fairview gejaag. Hulle het in Robertsstraat op en af gery, vóórdat hulle haar gevind het.
Van Zyl, wat volgens berigte vóór haar ontvoering glo met ’n hospitaaltassie rondgery het om te verseker dat sy gereed was vir in geval sy skielik sou begin kraam, het glo aan hulle genoem dat sy aan ’n seun geboorte gegee het. Haar seun was nie by haar toe sy gevind is nie.
Jacobs het gesê Van Zyl is ontvoer nadat sy haar sewejarige seun Tristan by ’n vriendin in dié woonbuurt afgelaai het. Die omstandighede rondom haar ontvoering is nie bekend nie.
Die familie het haar as vermis aangemeld.
Volgens Jacobs het Van Zyl net vir hulle gesê haar ontvoerders het haar hande vasgebind en sy is op die motor waarin sy vervoer is, se vloer laat sit sodat sy nie kon sien waarheen hulle haar neem nie. Sy het glo nie die ontvoerders geken nie, maar het glo gesê sy sal een van die mans enige tyd herken.
Kapt. George Raphulu, polisiewoordvoerder, het bevestig dat Van Zyl gevind is en sê die saak word ondersoek.
Raphulu was teen gisteraand nie bewus daarvan dat Van Zyl tydens haar ontvoering geboorte gegee het nie. Volgens hom wou die ondersoekbeampte nie al die inligting aan hom bekend maak nie aangesien die ondersoek “te sensitief” is.
“Ons sal ondersoek instel of die vrou tydens haar aanhouding geboorte gegee het. Die polisie is steeds besig met die ondersoek,” het hy gesê.
Van Zyl, wat gister deur die polisie in Germiston oor haar ervaring ondervra is, was gister te getraumatiseerd om met Beeld te praat en het geslaap toe die koerant die familie gekontak het.
Die Oos-Randse polisie is ook op soek na ’n ander vrou, me. Vinolia Mabena, wat sedert Februarie vermis word. Volgens kapt. Mack Mgomezulu is sy op 25 Februarie by die Reiger Park-polisiekantoor as vermis aangemeld.
Sy het óók onder vreemde omstandighede verdwyn.
04-02-2008, 05:34 AM #2352
Dogter kon nie ma se diens bywoon
DIE dood van ’n besorgde ma was haar finale opoffering om haar dogter te help wat sy toe reeds tien jaar bygestaan het.
Die dogter, mev. Sumarie Schoeman, wat verdink word van die moord op haar ma, mev. Ina Pieterse, kan nou nader aan die Here en ’n gelukkige lewe kom.
Dít het sowat 40 mense gister op die verassingsdiens van mev. Pieterse in die Pinkster- Protestante Kerk in Bloemfontein gehoor. Past. Dries Venter het die diens waargeneem.
Schoeman is nie deur die hof toegelaat om haar ma se verassingsdiens by te woon nie. Sy is nog vir 30 dae in die Vrystaatse Psigiatriese Kompleks vir sielkundige waarneming.
Schoeman het na bewering haar ma voor Paasnaweek met ’n ysterdeurstopper in hul huis doodgeslaan.
Die dogter is die laaste jare deur haar ma bygestaan en gehelp om deur moeilike tye te kom. Veral verlede jaar toe haar twee kinders weggeneem en in haar gewese man se sorg geplaas is. Schoeman het ’n geskiedenis van depressie en verslawing aan drank, slaappille en antidepressante.
“My ma het haar altyd ontferm oor haar kinders. Dit was een van haar groot wense dat Sumarie gehelp word. Ons weet my ma het haar vergewe oor dit wat nou gebeur het,” sê mnr. Theo Pieterse, seun van die oorledene.
Tydens die troosdiens is in die brief van die familie voorgelees: “Liewe ma, ons wil ma prys . . . jy het ons as kinders op die hoogste berg geplaas. Jy het by ons gestaan . . .”
In die brief word mev. Pieterse belowe dat die familie nou vir Sumarie sal help.
Volgens mnr. Pieterse het sy ma ’n sagte hart gehad. Sy was veral geraak deur mense in armoede of verwaarloosde diere, kinders of bejaardes. As jy by haar gekuier het, het jy nooit met leë hande weggegaan nie. Sy het presies geweet wat elkeen se gunsteling-gereg was, sê hy. Mnr. Pieterse wat op sy ma se bebloede lyk afgekom het, sê hy en die familie is platgeslaan.
“Ons vat dit nou maar dag vir dag. Ons kry ongelooflike ondersteuning van mense van heinde en ver, veral van dié wat dieselfde soort ding oorgekom het,” sê mnr. Pieterse.
04-03-2008, 06:43 AM #2353
Estée: Aanklaer sê 'moenie verdagte identifiseer'
Die saak teen die veiligheidswag (25) wat gearresteer is in verband met die moord op me. Estée Janse van Rensburg (19), is Donderdag in die Pretoriase landdroshof tot 10 April uitgestel.
Die staatsaanklaer, mnr. Lucas Shoma, het gevra dat die verdagte se naam nie gepubliseer word nie, aangesien 'n uitkenningsparade nog gehou moet word en dit die saak "kan benadeel".
Die veiligheidswag word beskuldig van die moord op Van Rensburg, asook huisroof.
Sy is op 26 Maart dood aangetref in haar ouerhuis in Faerie Glen, Pretoria met 'n skietwond in haar kop.
Die verdagte bly in aanhouding by die Lyttleton-polisiestasie.
04-03-2008, 06:53 AM #2354
Stap weer ná 5 skote tydens roof
“Kyk, ek staan!”
Só het ’n opgewonde Razelle Botha (18) van Morelettapark in Pretoria gister in die gimnasium van die MuelMed-MediClinic in dié stad gesê.
Sy is in Februarie tydens ’n gewapende rooftog by haar ouerhuis met vyf skote in die bors, long, rugmurg, arm en maag gewond.
Haar dokter het aanvanklik gemeen sy het net ’n 30%-kans om weer te loop.
“Maar ek gaan hom verkeerd bewys. Ek gaan stap,” het dié positiewe, sprankelende meisie gesê.
Van bitterheid of selfbejammering is daar geen spoor nie.
Al waarop Razelle konsentreer, is om weer te loop en om met haar lewe voort te gaan.
“Ek is ’n buitepasiënt en kom oefen elke dag vir twee uur by die hospitaal. Ek het begin loop; eers net tien tree . . . en elke dag stap ek verder.
“By die huis oefen ek my bolyf en my hande. Dit is baie swaar op my hande, want hulle het nou ‘voete’ geword.”
’n Vriend het voorgestel dat sy spiritus aan haar hande smeer om dit hard te maak.
“Maar ek wil nie harde hande hê nie; ek wil vroulike hande hê.”
Razelle en haar ouers, prof. Willem en me. Cobie Botha, het eergister by hul nuwe huis in ’n veiligheidskompleks in Morelettapark ingetrek.
“Dis klein, maar baie beter.
“Ek was gisteraand (eergister) by ons ou huis om ’n paar van my goed te gaan haal. Dit was nie lekker nie.
“Al die herinneringe van die aand toe ek geskiet is, het weer teruggekom.”
Sy slaap ook beter.
Razelle kan nie glo dat nog jong mense vermoor word nie.
“Die arme Esteé (van Rensburg, wat in haar ouerhuis in Faerie Glen vermoor is). Nóg ’n jong meisie is dood. Dit moet baie seer wees vir haar familie,” het sy gesê.
Sy is baie dankbaar dat sy nog leef.
“My vriende en familie behandel my soos hulle my altyd behandel het en daarvoor is ek dankbaar, want een van die dae stap ek by die hospitaal se deur uit,” het sy bygevoeg.
04-03-2008, 06:55 AM #2355
Kompleks kry wagte met wapens ná roof, verkragting
Veiligheid by die Pebble Rock-veiligheidskompleks in Leeufontein, suidwes van Pretoria, is gister verskerp met die aanstelling van ’n gewapende veiligheidswagte.
Mnr. Gerhard Korf, voorsitter van die kompleks se beheerliggaam, het gesê hulle het ook die dienste van mnr. Mike Bolhuis, private speurder van Pretoria en eienaar van Specialised Security Services, bekom om na hul kompleks se veiligheid te kyk en om ’n verkragtingsaak daar te ondersoek.
Dit kom nadat ’n 35-jarige vrou eergister net ná middernag tydens ’n rooftog in die kompleks voor haar sesjarige seun verkrag is.
Twee rowers het die vrou se vasgebinde man (37) en hul vyfjarige dogter in die badkamer aangehou. Die rowers het met twee plasma-televisiestelle, selfone, R5 000 en ander waardevolle goedere gevlug.
Hulle het toegang tot die perseel verkry deur ’n gat onder die elektriese heining te grawe en deur te glip.
Dié gesin, wat besig is met planne om na Australië te emigreer, woon sedert die voorval nie meer in hul huis nie.
Korf het gesê op ’n inwonersvergadering eergisteraand is “harde woorde oor die veiligheid gespreek”.
“Dit is ’n krisis wat ons móét deurwerk. Ons het mnr. Bolhuis aangestel om ons veiligheid te ondersoek. Ons het ook nie ’n gewapende veiligheidsdiens nie, maar gaan dit nou instel,” het hy gesê.
Bolhuis het gesê die hele kompleks, wat meer as 400 huise insluit, is nou ook onder sy beskerming.
“By Pebble Rock self was daar al rooftogte, maar nog nooit so ernstig en gewelddadig nie,” het hy bygevoeg.
Volgens hom probeer sy maatskappy die gesin help om deur dié moeilike tyd te kom.
“Die mense is vir meer as twee en ’n half uur lank aangehou.
“Ons ondersteun hulle nou met beraders se hulp,” het Bolhuis gesê.
Deel van Bolhuis se ondersoek sluit in ’n deeglike ondersoek na Pebble Rock en die omliggende omgewing. “Ons gaan ons ook toespits op onwettige immigrante wat in die bosse woon.”
Kapt. Jan Sepato, polisiewoordvoerder, het gesê die polisie volg verskeie leidrade op.
04-03-2008, 06:56 AM #2356
‘Polisie’ hou 2 seuns gyselaar
Twee seuns van Johannesburg is langer as ’n uur as gyselaar in ’n “polisievoertuig” gehou toe kapers hulle as polisiebeamptes voorgedoen en ontvoer het.
Die vier kapers het Andreas Rossouw (17) en Pierre Pfeffer (17), vriende en leerlinge van St. John’s College in Houghton, later ongedeerd in ’n buurt in Langlaagte afgelaai. ’n Vyfde kaper is met Rossouw se ma, Elma, se wit Mercedes-Benz C220 vort, het Pierre se pa, Karl, gister gesê.
Volgens Pfeffer sr. het me. Rossouw die seuns eergistermiddag by die skool gaan oplaai. Pierre, wat ’n leerlingrybewys het, het van daar bestuur.
Op pad huis toe het hulle by ’n huis in Westdene stilgehou om iets daar af te laai, het Pfeffer sr. vertel.
Die seuns het in die motor gewag terwyl me. Rossouw by die huis in is.
Oomblikke daarna het ’n voertuig met ’n polisielig agter hulle stilgehou, het Pfeffer sr. gesê.
Twee mans het uitgeklim.
“Hulle het gewone klere aangehad met polisie-oortrekhemde.
“Hulle het Pierre gevra om sy rybewys te toon. Hulle het ook vir Andreas aangesê om uit te klim en teen die motor te leun met sy hande in die lug.”
Die “polisiebeamptes” het hulle beveel om in hul “polisievoertuig” te klim. Nóg drie mans was glo in dié voertuig.
“Die een man in die passasiersitplek het omgedraai, ’n pistool in Andreas se gesig gedruk en gesê: ‘Bly stil en doen presies wat ons vir julle sê om te doen’,” het Pfeffer sr. vertel.
Een verdagte het daarna in die Mercedes-Benz geklim en weggery, terwyl die ander vier met die seuns weggery het.
Volgens Pfeffer sr. het die verdagtes sowat ’n uur en ’n half met hulle rondgery. “Die seuns is nie toegelaat om op te kyk nie en moes die heel tyd met hul koppe op hul skote lê.”
Die verdagtes het hulle eindelik in Langlaagte afgelaai nadat hulle glo gesê het daar is ’n polisiekantoor wat “loopafstand” is.
Die seuns het na ’n nabygeleë BP-vulstasie geloop, waar hulle hul ouers gebel het, het Pfeffer sr. gesê. “Ons is verlig dat ons kinders opgespoor is. Daardie onsekerheid was verskriklik.”
Insp. Lorraine van Emmerik, polisiewoordvoerder, het die voorval bevestig.
04-03-2008, 07:00 AM #2357
Sonja se raad oor veiliger vensters
Speel veilig en kies dikker.
Dít, in ’n paar woorde opgesom, is die boodskap van die sangeres Sonja Herholdt oor die velle plastiek wat mense op hul motorruite kan plak om hulle te beskerm teen grypdiewe wat motorvensters by verkeersligte uitslaan.
Herholdt sê sy was ontsteld toe sy einde verlede jaar die slagoffer in só ’n aanval was.
Die velle plastiek wat sy op haar motorruite laat aanbring het, het niks gehelp nie.
Op haar webwerf, www.sonjaherholdt.co.za, vertel Herholdt hoe sy by die verskaffer van dié plastiekvelle gaan kers opsteek en agtergekom het daar is verskillende diktes plastiek beskikbaar.
“My ervaring is dat die 100 mikron- film (wat op haar ruite geplak is), nie genoeg beskerming bied nie,” skryf sy.
Mnr. Paul Rockey van LLumar, verskaffer van die plastiekvelle, het gister gesê die bedryf het grootliks gestandaardiseer op die 100 mikron-lae, maar hulle sou die mark graag wou skuif na die 150 of 200 mikron-dikte.
Motorhandelaars verkies die 100 mikron-lae omdat prys vir hulle belangrik is, maar die 200 mikron-lae, wat sowat 30% duurder is, is beslis veiliger.
Rockey het gewaarsku dat geen dikte volledige veiligheid waarborg nie. Party motors se deurrame hou die ruite byvoorbeeld aan die bokant nie stewig vas nie en dan is dit makliker om die ruit uit te slaan. Ander motors se raamwerk bied meer veiligheid.
In die algemeen behoort die dikker lae groter veiligheid te bied.
Herholdt beklemtoon dat die handelaars moet weet daar is ’n keuse en dat die keuse van die dikte van die plastiekvelle wat geïnstalleer word, aan die kliënt deurgegee moet word.
04-03-2008, 07:04 AM #2358
Polisie soek na ontvoerde vrou se pasgebore baba
Die polisie aan die Oos-Rand het gister bevestig hy is op soek na ’n pasgebore babaseuntjie wat van sy ma gesteel is toe die vrou ontvoer is.
Die baba is vermoedelik gebore terwyl sy ma deur haar ontvoerders aangehou is.
Me. Michelle Van Zyl (25) van Primrose, Germiston, is vermoedelik verlede Woensdag ontvoer nadat sy haar sewejarige seun by ’n vriendin in dié buurt afgelaai het.
Van Zyl, wat ten tyde van haar ontvoering hoogswanger was, is Maandagaand sonder haar baba vrygelaat nadat familielede per SMS ingelig is om haar te kom haal.
Mnr. Cedric Jacobs, haar stiefpa, het eergister vertel dat hy en sy vrou, me. Dolores Schmidt, Maandagaand twee SMS’e van Van Zyl se ontvoerders ontvang het om Van Zyl naby ’n kerk in Fairview, Johannesburg, op te laai.
Daarin word ook genoem dat hulle het wat hulle wou hê en dat Van Zyl nou niks het nie.
Kapt. George Rapulu, polisiewoordvoerder, het gesê twee klagte van menseroof word deur die kinderbeskermingseenheid in Germiston ondersoek.
Kapt. Dokkie Tshabalala, ’n woordvoerder van dié eenheid, het dit bevestig en gesê hulle is besig met ’n deurslaggewende deel van die ondersoek.
Hy het bygevoeg daar word nog op doktersverslae gewag om te bevestig dat Van Zyl wel swanger was ten tyde van haar ontvoering.
Van Zyl sou gister ’n ginekoloog besoek.
Familielede het gister geweier om met Beeld te praat en gesê die ondersoek is steeds “sensitief”.
Van Zyl se ma het gesê die familie gaan deur ’n moeilike tyd.
04-03-2008, 07:09 AM #2359
‘Kom, hulle hou haar vas’
STANFORD. – Kort nadat mev. Christine Kotzé (36) haar man, Hennie, Dinsdagoggend in hul bed met die duvet toegegooi het en gesê het sy sal hul eetplek gaan oopsluit, het mnr. Kotzé ’n oproep van een van sy vrou se vermeende moordenaars gekry: “Jy moet kom, hulle hou haar vas.”
Sy vrou se liggaam is Dinsdagoggend in die kantoor van mnr. Kotzé se bekende eet- en drinkplek, Hennie’s Pub and Grill, gekry. Haar handsak waarin geld was, is weg.
Drie verdagtes is reeds in verband met die moord in hegtenis geneem. ’n Vierde man is steeds soek. Die verdagtes verskyn vandag in die Hermanus-landdroshof.
Twee van die verdagtes was glo twee jaar werknemers by dié eetplek. Die derde verdagte het glo ook in ’n stadium hier gewerk.
Die Burger het vroeër berig ’n ooggetuie het aan die polisie vertel dat hy mnr. Kotzé op sy selfoon gebel het om hom in te lig sy vrou word deur twee mans aangehou. Dié ooggetuie het vertel hy was verward toe hy sien Kotzé word met ’n mes aangehou en het na die toilette gevlug. Volgens insp. Denzil Slamat van die Stanford-polisie is die ooggetuie later in hegtenis geneem.
“Hennie het Dinsdag nie die eetplek gaan oopsluit nie – hy het vroeër sy voet beseer,” het mev. Marlene Swart, mnr. Kotzé se suster, gesê.
“Christine het gesê hy kan bietjie langer lê, sy sal gaan oopsluit.
“’n Man het Hennie later gebel en gesê hy moet kom. Hulle (die verdagtes) hou haar vas. Hennie het onmiddellik na die eetplek gebel en gevra: ‘Wat sê jy, wat sê jy?’,” het Swart gesê.
“Nadat Hennie iemand gebel het wat naby die eetplek was om ondersoek in te stel, het hy hom daarheen gehaas.
“Met sy aankoms was sy vrou reeds dood. Vanoggend het die werklikheid Hennie getref. Dit is baie swaar en ’n lang pad lê vir ons almal voor. Christine was ’n baie spontane mens. Sy was privaat, maar was lief vir mense en het hard gewerk,” het Swart gesê.
Op dieselfde dag van die moord het een van die vermeende verdagtes glo kort ná die moord by ’n winkel, Manna for Africa, sy geld gaan eis.
Me. Michelle Coetsee, eienaar, het gesê dié man het die vorige week by haar kom aanklop vir werk. “Hy het goed en beleefd voorgekom.”
Coetsee het gesê hy kan koekies bak, maar nie teen ’n vaste salaris nie.
“Hy het dit so verstaan en aanvaar. Die man het my later die dag gebel en het gesê hy soek betaling – al het hy net 1 kg koekies gebak. Ek het vir hom gesê dit was nie ons ooreenkoms nie.
“Die Dinsdagoggend het hy weer by die winkel opgedaag. Een van my werkers het my gebel en ingelig dat die man sy geld soek. Ek het gesê hy moet maar betaal word, maar dat hy nie weer moet terugkom nie.”
Dit wil voorkom hy is die verdagte wat steeds soek is, het Slamat gesê.
Kotzé word môre om 11:00 uit die NG kerk in Stanford begrawe.
04-03-2008, 08:33 AM #2360
Guard 'had dancer's possessions'
Pretoria - The case against a 25-year-old security guard arrested in connection with the murder of a dancer was postponed in the Pretoria Magistrate's Court on Thursday.
The case was postponed to April 10.
State prosecutor Lucas Shoma said the man could not be named as it could "jeopardise the case" - because an identity parade was still to be conducted.
The security guard faces a charge of murder and house robbery following the March 26 murder of Esteé Janse van Rensburg.
She was found dead with a gunshot wound to her head at her Faerie Glen home.
The man was found in possession of stolen items belonging to Janse van Rensburg.
He would be kept at the Lyttleton police station until his next court appearance.
He has asked for legal aid.
Page generated in 0.62969 seconds with 15 queries